CELEX: 52014PC0438
Language: lt
Date: 2014-07-02
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Tarptautinės alyvuogių aliejaus tarybos narių posėdyje, dėl 2005 m. tarptautinio susitarimo dėl alyvuogių aliejaus ir valgomųjų alyvuogių pratęsimo

|
			
		
		
		52014PC0438
		
			Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Tarptautinės alyvuogių aliejaus tarybos narių posėdyje, dėl 2005 m. tarptautinio susitarimo dėl alyvuogių aliejaus ir valgomųjų alyvuogių pratęsimo /* COM/2014/0438 final - 2014/0203 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
2005 m. Tarptautinio susitarimo dėl
alyvuogių aliejaus ir valgomųjų alyvuogių galiojimas
baigiasi 2014 m. gruodžio 31 d., jei Tarptautinės alyvuogių
aliejaus tarybos nariai, remdamiesi susitarimo 47 straipsnio 1 dalimi ir 47
straipsnio 2 dalimi, nenuspręs jo pratęsti.
Šiuo 2005 m. Tarptautiniu susitarimu
dėl alyvuogių aliejaus ir valgomųjų alyvuogių
skatinamas tarptautinis bendradarbiavimas ir prisidedama prie atitinkamų
produktų rinkų plėtojimo bei stabilumo, taip pat siekiama
Sąjungos tikslų prekybos ir žemės ūkio srityse.
2013 m. rugsėjo mėnesį ES
Taryba suteikė Komisijai derybų įgaliojimus, kuriais jai leista
ES vardu pradėti derybas dėl naujo tarptautinio susitarimo dėl
alyvuogių aliejaus ir valgomųjų alyvuogių sudarymo
(COM(2013) 646 final, 2013 m. rugsėjo 19 d.). 
Šiuo metu vyksta derybos dėl susitarimo
atnaujinimo. Atsižvelgiant į
diskusijų eigą akivaizdu, kad derybos negalės būti baigtos,
kaip tikėtasi, iki 2014 m. gruodžio mėn. pabaigos, kai baigs
galioti dabartinis susitarimas.
Sudarius naują susitarimą Europos
Sąjunga turės skirti įnašą į Tarptautinės
alyvuogių aliejaus tarybos biudžetą. Šis įnašas įtrauktas
į Europos Sąjungos biudžeto 05 06 01 eilutę
(Tarptautiniai susitarimai žemės ūkio srityje).
2.           PASIŪLYMAS
Atsižvelgdama į pirmiau išdėstytus
faktus, Komisija siūlo:
kad Taryba, remdamasi SESV 43 straipsnio 2
dalimi ir 218 straipsnio 9 dalimi, leistų Komisijai Tarptautinės
alyvuogių aliejaus tarybos narių posėdyje prašyti vieniems
metams pratęsti dabartinį susitarimą, o jei šis klausimas
būtų įtrauktas į Tarptautinės alyvuogių aliejaus
tarybos narių posėdžio darbotvarkę – leistų balsuoti už
šį pratęsimą.            
2014/0203 (NLE)
Pasiūlymas
TARYBOS SPRENDIMAS
dėl pozicijos, kurios Europos
Sąjungos vardu turi būti laikomasi Tarptautinės alyvuogių
aliejaus tarybos narių posėdyje, dėl 2005 m. tarptautinio
susitarimo dėl alyvuogių aliejaus ir valgomųjų
alyvuogių pratęsimo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio
2 dalį kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       2005 m. Tarptautinio
susitarimo dėl alyvuogių aliejaus ir valgomųjų
alyvuogių[1]
(toliau – susitarimas) galiojimas baigiasi 2014 m. gruodžio 31 d.,
jei Tarptautinės alyvuogių aliejaus tarybos nariai, remdamiesi
susitarimo 47 straipsnio 1 dalimi ir 47 straipsnio 2 dalimi, nenuspręs jo
pratęsti ne daugiau kaip du kartus po dvejus metus; 
(2)       2013 m. rugsėjo
19 d. Taryba suteikė Komisijai leidimą Sąjungos vardu
pradėti derybas dėl naujo tarptautinio susitarimo dėl
alyvuogių aliejaus ir valgomųjų alyvuogių sudarymo.
Derybų įgaliojimuose nurodyta, kad „pradiniu derybų
laikotarpiu Komisijai leidžiama pateikti bet kokias svarbias pastabas bet
kuriuo į gaires neįtrauktu klausimu“[2];
(3)       šiuo metu Tarptautinėje
alyvuogių aliejaus taryboje vyksta diskusijos dėl naujo susitarimo. Atsižvelgiant į derybų eigą
akivaizdu, kad susitarimas negalės būti sudarytas iki 2014 m.
gruodžio 31 d. Todėl Sąjunga suinteresuota pratęsti
dabartinį susitarimą;
(4)       dabartinio susitarimo
pratęsimas nesusietas su derybomis dėl naujo susitarimo sudarymo.
Todėl reikėtų leisti Komisijai, kuri Tarptautinėje
alyvuogių aliejaus taryboje atstovauja Sąjungai, prašyti vieniems
metams pratęsti dabartinį susitarimą, o jei šis klausimas
būtų įtrauktas į Tarptautinės alyvuogių aliejaus
tarybos narių posėdžio darbotvarkę – leisti balsuoti už šį
pratęsimą,
PRIĖMĖ ŠĮ
SPRENDIMĄ:
Vienintelis straipsnis
Pozicija, kurios Europos Sąjungos vardu
turi būti laikomasi Tarptautinės alyvuogių aliejaus tarybos
narių posėdyje, yra prašyti vieniems metams pratęsti
dabartinį susitarimą ir balsuoti už 2005 m. Tarptautinio
susitarimo dėl alyvuogių aliejaus ir valgomųjų
alyvuogių pratęsimą, jei toks pasiūlymas būtų pateiktas
narių posėdyje.
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas
 FINANSINĖ PAŽYMA || FicheFin/14/ MK/dz/454600 
 6.221.2014.3 
   || DATA: 2014 m. balandžio 1 d.   
 1. || BIUDŽETO EILUTĖ   05 06 01– Tarptautiniai susitarimai žemės ūkio srityje || ASIGNAVIMAI: 2014 m. 6 696 000 EUR 
 2. || PRIEMONĖS PAVADINIMAS Tarybos sprendimo pasiūlymas dėl pozicijos, kurios Europos Sąjungos vardu turi būti laikomasi Tarptautinės alyvuogių aliejaus tarybos narių posėdyje, dėl 2005 m. tarptautinio susitarimo dėl alyvuogių aliejaus ir valgomųjų alyvuogių pratęsimo   
 3. || TEISINIS PAGRINDAS Sutarties dėl Europos Sąjungos veikimo 207 ir 218 straipsniai   
 4. || PRIEMONĖS TIKSLAI   Vieniems metams pratęsti dabartinį susitarimą 
 5. || FINANSINIS POVEIKIS || 12 MĖNESIŲ LAIKOTARPIS (mln. EUR) || EINAMIEJI FINANSINIAI METAI 2013 m. (mln. EUR) || KITI FINANSINIAI METAI 2014 m. (mln. EUR) 
 5.0 || IŠLAIDOS IŠ –              ES BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) –              NACIONALINIŲ BIUDŽETŲ –              KITŲ SEKTORIŲ ||   ||   ||   
 5.1 || ĮPLAUKOS –              ES NUOSAVI IŠTEKLIAI (RINKLIAVOS IR (ARBA) MUITAI) –              NACIONALINĖS ||   ||   ||   
   ||   || 2015 m. || 2016 m. || 2017 m. || 2018 m. 
 5.0.1 || NUMATOMOS IŠLAIDOS ||                 3,8   || ||     ||     
 5.1.1 || NUMATOMOS ĮPLAUKOS ||   ||   ||   ||   
 5.2 || APSKAIČIAVIMO METODAS -------- 
 6.0 || AR GALIMA FINANSUOTI IŠ EINAMŲJŲ METŲ BIUDŽETO ATITINKAMO SKYRIAUS ASIGNAVIMŲ? || TAIP 
 6.1 || AR GALIMA FINANSUOTI PERKELIANT ASIGNAVIMUS IŠ VIENO EINAMŲJŲ METŲ BIUDŽETO SKYRIAUS Į KITĄ? ||  – 
 6.2 || AR REIKĖS PAPILDOMO BIUDŽETO? ||  – 
 6.3 || AR BŪSIMUOSE BIUDŽETUOSE REIKĖS NUMATYTI ASIGNAVIMŲ? || TAIP 
 PASTABOS Siekiama vieniems metams pratęsti dabartinį Tarptautinės alyvuogių aliejaus tarybos susitarimą, kurio galiojimas baigiasi 2014 m. gruodžio 31 d. Šiuo metu Tarptautinės alyvuogių aliejaus tarybos biudžetas dar nepatvirtintas. Atsižvelgiant į išimtines aplinkybes, susijusias su šio susitarimo pratęsimu, numatomas ES įnašas į Tarptautinės alyvuogių aliejaus tarybos biudžetą – 3,8 mln. EUR.  Iš šios biudžeto eilutės finansuojami keletui tarptautinių organizacijų skirti įnašai. Tačiau patvirtinus naują Tarptautinės alyvuogių aliejaus tarybos susitarimą būsimas ES įnašas į Tarptautinės alyvuogių aliejaus tarybos biudžetą gali vėl viršyti susitarimo pratęsimo laikotarpiui skiriamą sumą. Todėl bendra biudžeto eilutės suma galėtų pasiekti 2014–2020 m. finansinio programavimo laikotarpiui numatytą sumą.  
[1]               OL L 302, 2005 11 19, p. 47.
[2]               COM(2013) 646 final, 2013 9 19.